Um þessar mundir stendur lestur Passíusálma sem hæst og nær hámarki á föstudaginn langa þegar sálmarnir eru lesnir í heild sinni í kirkjum víða um land . Það er því ekki úr vegi að skoða nánar æfi og starf höfundar sálmanna , Hallgríms Péturssonar í nokkrum pistlum á komandi vikum fram að páskum . Hallgrímur er talinn fæddur árið l 6 l 4 , en hvort það var að Gröf eða á Hólum er ekki vitað með vissu . Magnús Jónsson nefnir Hallgrím " gáfaðan prins af konungsættinni norðlensku " , en meðan Guðbrandur biskup lifði , varð engum til hans jafnað , og má nærri geta , að nánustu ættmenn þessa ókrýnda konungs hafa ekki verið litnir sömu augum og sauðsvartur almúginn . Líklegt er því , að pilturinn hafi gengið á Hólaskóla um hríð . Hvað hinu olli að hann ekki gekk þar beina braut til frama , er ekki vitað . Séra Vigfús Jónsson segir , að Hallgrímur hafi komist í " einhverja ólempni fyrir kveðskap eður einhvern ungæðishátt hjá fyrir kvenfólki á stólnum " . Telur hann líklegast , að Halldóru Guðbrandsdóttur biskups hafi sinnast við Hallgrím . Má og vera að Arngrímur Jónsson lærði hafi ekki saknað piltsins frá Hólum , en Hallgrímur hafði ort vísu um hinn lærða . Hallgrímur kann að hafa farið utan með líkum hætti og fjöldi annarra ungra manna hefur farið fyrr og síðar . Brynjólfur hefur um það milligöngu að Hallgrímur kemst í skóla í Kaupmannahöfn , nánar til tekið í latínuskóla höfuðborgarinnar , Vorrar frúar skóla . Er Hallgrímur l 7 eða l 8 ára gamall þegar þessi saga gerist . Stundar hann nú nám við skólann í ein 4 ár eða til ársins l 636 . Er Hallgrímur þá kominn í " meistaralektíu " , sem svo var nefnd , þ.e.a.s. nærri því að ljúka námi .